**Zápisnica zo zasadnutia Obecného zastupiteľstva**

**zo dňa 16. 6. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

5. Správa o kontrolnej činnosti za rok 2015

6. Stanovisko k záverečnému účtu za rok 2015

7. Záverečný účet obce Veselé za rok 2015

8. VZN 1/2016

9. Rôzne

10. Diskusia

11. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, ospravedlnil sa poslanec Branislav Kukuč. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Návrh programu na deň 16. 6. 2016 bol schválený.
  3. V. Šipková predložila návrh na určenie overovateľov zápisnice poslancov Adrianu Duračkovú a Michala Čekana, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Správu o kontrolnej činnosti hlavného kontrolóra obce Veselé predložila hlavná kontrolórka obce p. Mária Horinová. Správa tvorí súčasť zápisnice.

6. Stanovisko k záverečnému účtu obce Veselé za rok 2015 predložila hlavná kontrolórka obce Veselé p. Mária Horinová. Tvorí súčasť zápisnice.

7. Záverečný účet obce Veselé a rozpočtové hospodárenie predložila obecnému zastupiteľstvu Veselé starostka obce Veselé p. Viera Šipková. Tvorí súčasť zápisnice.

8. Starostka obce predložila prítomným návrh VZN č. 1/2016 o nakladaní s komunálnymi odpadmi a s drobnými stavebným odpadmi na území obce Veselé. Návrh VZN prečítala a návrh je zverejnený občanom obvyklým spôsobom.

9. Starostka obce znovu tlmočila ústnu žiadosť Petra Glasnáka, Veselé 59 o odpredanie časti obecného pozemku. Starostka obce a poslanci OZ konštatovali, že uznesenie OZ č. 8/2016 vo veci predaja časti parcele zostáva v platnosti.

Starostka obce informovala prítomných o plate starostov obcí v zmysle zákona 253/1994 Z. z.

Starostka obce informovala prítomných o potrebe vybudovania vsakovacej nádrže pred domom s. č. 326.

Starostka obce informovala prítomných o odpredaní autobusa KAROSA LC 735 Vladimírovi Lakatošovi za cenu 300,00 €.

Starostka obce informovala, že vzhľadom na to, že obec má rozhodnutie Okresného pamiatkového úradu Trnava na výmenu strešnej krytiny a obnovu fasády rodného domu Štefana Moysesa, môžeme sa zapojiť do výzvy Ministerstva životného prostredia – cezhraničná spolupráce Českej republiky a Slovenskej republiky, v ktorej sa budú riešiť kultúrne pamiatky mikroregiónu. Z tohto dôvodu je potrebné vypracovať projekt.

10. Poslankyňa Adriana Duračková sa informovala o možnosti prevádzky školského klubu počas letných prázdnin. Starostka obce jej odpovedala, že požiadavky na prevádzku školského klubu zo strany rodičov neboli a bude sa touto záležitosťou zaoberať.

11. Na záver starostka obce poďakoval prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**16. 6. 2016**

**Uznesenie Obecného zastupiteľstva vo Veselom č. 18/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 16. 6. 2016 .

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 19/2016**

Obecné zastupiteľstvo vo Veselom

určuje

overovateľov zápisnice poslancov Adrianu Duračkovú a Michala Čekana, zapisovateľku zápisnice Danielu Michalčíkovú.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č.20/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 11. 4. 2016.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 21/2016**

Obecné zastupiteľstvo vo Veselom

berie na vedomie

správu o kontrolnej činnosti hlavného kontrolóra obce Veselé za rok 2015, p. Márie Horinovej.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 22/2016**

Obecné zastupiteľstvo vo Veselom

berie na vedomie

stanovisko k záverečnému účtu obce Veselé za rok 2015 predložené hlavnou kontrolórkou obce Veselé p. Máriou Horinovou.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 23/2016**

Obecné zastupiteľstvo vo Veselom

a) Schvaľuje

Záverečný účet obce Veselé a celoročné hospodárenie obce za rok 2015 bez výhrad.

b) schvaľuje

použitie prebytku rozpočtového hospodárenia za rok 2015 na tvorbu rezervného fondu vo výške 101 880,00 €.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 24/2016**

Obecné zastupiteľstvo vo Veselom

berie na vedomie,

že na základe zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, § 3 odst. 1 citovaného zákona, patrí starostke obce od 1. 1. 2016 plat vypočítaný z priemernej mzdy zamestnanca v národnom hospodárstve vyhlásenej Štatistickým úradom SR za predchádzajúci rok vo výške 1749,00 €.

Prítomných 6 poslancov

Schválilo 6 poslancov

Vo Veselom 16. 6. 2016

Viera Šipková

Starostka obce

Zápisnicu zapísala: Daniela Michalčíková ....................................

Overovatelia zápisnice:

Adriana Duračková ............................................

Michal Čekan ...........................................